# ……………… (sz.) napirend

**ELŐTERJESZTÉS**

**a Képviselő-testület 2022. június 28-i rendes ülésére**

## **Tárgy:** Döntés a BUDÉP Budai Épületfenntartó Kft. és a Budai Polgár Kiadó, Tájékoztató és Kulturális Közhasznú Nonprofit Kft. ügyvezetői alapbérének emeléséről

**Készítette**: ……………....…………………………..

 dr. Silye Tamás jegyzői igazgató

# Látta: ……………………………………………..

dr. Szalai Tibor jegyző

## A napirend tárgyalása zárt ülést nem igényel.

### Tisztelt Képviselő-testület!

A BUDÉP Budai Épületfenntartó Kft. ügyvezetője dr. Fábián Árpád, akinek a személyi alapbére 650.000,- Ft/hó.

A Budai Polgár Kiadó, Tájékoztató és Kulturális Közhasznú Nonprofit Kft. ügyvezetője Balláné Ludwig Dóra, akinek a személyi alapbére 650.000,- Ft/hó.

Az elmúlt időszakban valamennyi Önkormányzati cégünknél bérfejlesztés történt, mely fejlesztések mértéke az Önkormányzati cégek ügyvezetői/vezérigazgatói munkakörében foglalkoztatottak alapjavadalmazásához igazodott. Tekintettel a többi cégben végrehajtott bérfejlesztésekre, valamint a mostani időszakban jelentkező inflációs nyomásra javasoljuk dr. Fábián Árpád ügyvezető személyi alapbérét bruttó 750.000,- Ft/hó összegre, valamint Balláné Ludwig Dóra ügyvezető személyi alapbérét bruttó 800.000,- Ft/hó összegre megemelni.

 A fentiek alapján kérem a tisztelt Képviselő-testületet a határozati javaslatok elfogadására.

 **H A T Á R O Z A T I J A V A S L A T O K**

**1./**

A Képviselő-testület, mint a BUDÉP Budai Épületfenntartó Kft. (1027 Budapest, Frankel Leó u. 5.; Cg.: 01-09-261965; adószáma: 10826441-2-41;) alapítója, alapítói határozattal úgy dönt, hogy a társaság ügyvezetőjének, dr. Fábián Árpádnak az alapbérét 2022. július 1. napjától bruttó 750.000,- Ft/hó összegben állapítja meg.

A Képviselő-testület felkéri a Polgármestert, hogy a BUDÉP Budai Épületfenntartó Kft. ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 2022. június 30.

A határozati javaslat elfogadásához egyszerű többségű szavazati arány szükséges.

**2./**

A Képviselő-testület, mint a Budai Polgár Kiadó, Tájékoztató és Kulturális Közhasznú Nonprofit Kft. (1022 Budapest, Bimbó út 1-5. A. lépcsőház fsz.; Cg.: 01-09-920485; adószáma: 20927048-2-41;) alapítója, alapítói határozattal úgy dönt, hogy a társaság ügyvezetőjének, Balláné Ludwig Dórának az alapbérét 2022. július 1. napjától bruttó 800.000,- Ft/hó összegben állapítja meg.

A Képviselő-testület felkéri a Polgármestert, hogy a Budai Polgár Kiadó, Tájékoztató és Kulturális Közhasznú Nonprofit Kft. ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 2022. június 30.

A határozati javaslat elfogadásához egyszerű többségű szavazati arány szükséges

**Budapest, 2022. június 20.**

**dr. Varga Előd Bendegúz**

 alpolgármester